

ที่ มท ๐๘๑0.6/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

ตุลาคม ๒๕64

เรื่อง การปรับปรุงข้อมูลเลขที่บัญชีใหม่ของผู้มีสิทธิรับเงินเบี้ยยังชีพที่รับเงินผ่านบัญชีธนาคารธนชาต จำกัด (มหาชน)

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 1582 ลงวันที่ 23 กรกฎาคม 2564

ตามที่ กรมส่งเสริมการปกครองท้องถิ่นแจ้งให้องค์กรปกครองส่วนท้องถิ่นประชาสัมพันธ์ ให้ผู้มีสิทธิรับเงินเบี้ยยังชีพผู้สูงอายุและเบี้ยความพิการที่รับเงินผ่านบัญชีเงินฝากธนาคารธนชาต จำกัด (มหาชน) ติดต่อธนาคารทหารไทยธนชาต จำกัด (มหาชน) ขอรับเลขที่บัญชีธนาคารใหม่ เพื่อให้องค์กรปกครองส่วนท้องถิ่นเปลี่ยนแปลงเลขที่บัญชีใหม่ให้ถูกต้องและปัจจุบัน ความละเอียดแจ้งแล้ว นั้น

กรมส่งเสริมการปกครองท้องถิ่น ได้รับแจ้งจากธนาคารทหารไทยธนชาต จำกัด (มหาชน) ว่าได้ดำเนินการแจ้งเลขที่บัญชีใหม่ (ธนาคารทหารไทยธนชาต จำกัด (มหาชน)) ของผู้มีสิทธิรับเงินเบี้ยยังชีพ ผู้สูงอายุและเบี้ยความพิการที่รับเงินผ่านบัญชีเงินฝากธนาคารธนชาต จำกัด (มหาชน) ในรูปแบบเอกสาร ทางไปรษณีย์ให้แก่องค์กรปกครองส่วนท้องถิ่น เมื่อวันที่ 12 ตุลาคม 2564 เรียบร้อยแล้ว ในการนี้ ขอให้จังหวัดแจ้งองค์กรปกครองส่วนท้องถิ่นแก้ไขข้อมูลเลขที่บัญชีใหม่ดังกล่าว และแก้ไขชื่อธนาคารในระบบสารสนเทศ การจัดการฐานข้อมูลเบี้ยยังชีพขององค์กรปกครองส่วนท้องถิ่นให้ถูกต้อง เพื่อให้ผู้มีสิทธิได้รับเงินเบี้ยยังชีพผู้สูงอายุและเงินเบี้ยความพิการได้อย่างต่อเนื่อง

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตรเสนีย์)

อธิบดีกรมส่งเสริมการปกครองท้องถิ่น